
Το βλέμμα των ποιητών

Σαν χαμένο το βλέμμα των ποιητών ψάχνει

ανάμεσα στις χαραμάδες του χρόνου

του τόπου ακόμα, που κάποτε ένα είμαστε.

Απλώνει τα χέρια της ψυχής του

και γυρεύει τις λέξεις που κρύφτηκαν από τις μέρες

στα βραδινά όνειρα

τις ψηλαφεί στο σκοτάδι με τα παιδικά του δάχτυλα.

Εκείνες,  σχεδόν πάντα κρύβονται

οι λέξεις

μα θέλουν να ερωτοτροπούν με το φως.

Είναι τόσο θηλυκές οι λέξεις

εντυπώνουν πάντα τη στιγμή της παρουσίας τους!

Παραδίνουν την ουσία τους στα βλέμματα

μόνο αν είναι άξιοι εραστές.

Ανταμείβουν έτσι αυτή την αναζήτηση

με μια ευλογία!

